Trenčiansky samosprávny kraj so sídlom v Trenčíne

v súlade so zákonom č. 446/2001 Z. z. o majetku vyšších územných celkov v platnom znení a Zásadami ponukového konania pri nakladaní s nevyužiteľným nehnuteľným majetkom                       vo vlastníctve Trenčianskeho samosprávneho kraja  

vyhlasuje ponukové konanie 
na  odpredaj  prebytočného  nehnuteľného  majetku.

Ponukové konanie je zároveň obchodnou verejnou súťažou v súlade s § 281 a nasl. zákona                     č. 513/1991 Zb. Obchodného zákonníka v platnom znení.  

Predmet odpredaja:
Nehnuteľný majetok   nachádzajúci  sa v katastrálnom území Prievidza, zapísaný na LV č. 5333 
adresa:	T. Vansovej 43, 971 01  Prievidza
správca:	Stredná odborná škola, T. Vansovej 32, 971 01  Prievidza

Stavby:
•	stavba bez súp. č. – prevádzka autoškoly na pozemku parc. č.  2291/8, 
•	vonkajšie úpravy – prípojka vody, prípojka kanalizácia, oplotenie, schody, oporný múr.
Pozemky:
•	parc. č. 2291/8 – zastavané plochy a nádvoria o výmere 93 m2,
•	parc. č. 2291/10 – zastavané plochy a nádvoria o výmere 154 m2,
•	parc. č. 2291/13 – zastavané plochy a nádvoria o výmere  1 715 m2.

Ponuková cena majetku: 123 300,- €.
Záujemcovia si môžu predmetný majetok obhliadnuť u správcu majetku  v pracovných dňoch, vždy od 9.00 h do 12.00 h, kontaktná osoba – Mgr. Ján Mata (riaditeľ), tel. č. 046/5422 968.

Spôsob predloženia cenovej ponuky:
Záujemcovia môžu predložiť svoje cenové ponuky osobne alebo poštou v uzatvorenej obálke s označením „Autoškola - Prievidza: PREDAJ NA ZÁKLADE PONUKY – NEOTVÁRAŤ“           na adresu: Trenčiansky samosprávny kraj, K dolnej stanici 7282/20A, 911 01 Trenčín, v termíne  do 19. 1. 2011 do 11.00 hod. Do súťaže nebude možné zahrnúť návrh, ktorý bude doručený na adresu vyhlasovateľa, alebo predložený po stanovenej lehote. Po uplynutí stanovenej lehoty nebude možné predložený návrh zmeniť a ani odvolať.

Účastníkmi ponukového konania môžu byť:
•	občania Slovenskej republiky 
•	iné fyzické osoby majúce trvalý pobyt na území SR 
•	právnické osoby so sídlom v SR   

Otvorenie obálok sa uskutoční na verejnom zasadnutí komisie, menovanej predsedom Trenčianskeho   samosprávneho  kraja  dňa 20. 1. 2011 o 13.00 hod.   Komisia   vykoná vyhodnotenie ponúk do  5 dní od otvorenia obálok. O výsledku budú účastníci upovedomení po ukončení ponukového konania.  Úspešný účastník ponukového konania bude vyzvaný k uzatvoreniu zmluvy až po schválení predaja predmetného majetku Zastupiteľstvom Trenčianskeho samosprávneho kraja a bude povinný zaplatiť na účet TSK v lehote do 30 dní                       odo dňa podpísania kúpnej zmluvy kúpnu cenu.

Ďalšie podmienky:
•	záujemca  je   povinný   zložiť   zábezpeku  vo výške  20 % z ponukovej ceny majetku                              (24 660,- €) na účet v DEXIA banka Slovensko, pobočka Trenčín, č. účtu 7300077001/5600 (VS: 2319) a predložiť doklad o jej zložení osobne alebo poštou v uzatvorenej obálke spolu s cenovou ponukou, najneskôr do 19. 1. 2011  do 11.00 hod.,  
•	neúspešnému účastníkovi bude zábezpeka vrátená do 10 dní od ukončenia ponukového konania, úspešnému účastníkovi bude započítaná do kúpnej ceny.  V prípade, že úspešný účastník ponukového konania odstúpi  od uzatvorenia zmluvy, bude mu uložená sankčná pokuta vo výške 0,5 % ponukovej ceny, 
•	ak žiaden z účastníkov ponukového konania nepodá ponuku aspoň vo výške ponukovej ceny majetku, ponukové konanie k predmetnej veci sa ukončí,  
•	kritériom pre vyhodnotenie ponukového konania bude najvyššia ponuková cena,    
•	účastníci nemajú nárok na náhradu nákladov spojených s účasťou na súťaži.
Cenová ponuka musí obsahovať nasledovné náležitosti:
•	u fyzických osôb: meno a priezvisko (aj rodné), presná adresa bydliska, číslo preukazu totožnosti, údaje o bankovom spojení, ponúknutá  cena,  podmienky   uzatvorenia  zmluvy,  účel ďalšieho využitia,  telefonický kontakt,  
•	u fyzických osôb – podnikateľov:  obchodný názov, presná adresa sídla, právna forma právnickej osoby, IČO (DIČ), údaje o bankovom spojení, ponúknutá cena, kópia výpisu z obchodného registra, prípadne iného registra, v prípade, že účastník ponukového konania nie je štatutárnym zástupcom štatutárneho orgánu právnickej osoby ktorú zastupuje,  predložiť plnú moc s podpismi členov štatutárneho orgánu, čestné vyhlásenie, že nebol na jeho majetok vyhlásený konkurz, počas súťaže nebol proti nemu začaté konkurzné alebo vyrovnávacie konanie, nebol proti nemu pre nedostatok majetku zamietnutý návrh na vyhlásenie konkurzu, podmienky uzatvorenia zmluvy, účel ďalšieho využitia, telefonický kontakt
•	účastníkom súťaže predložené doklady v obálke musia byť originály alebo ich overené fotokópie,
•	účastník nemôže označiť údaje svojho návrhu ako dôverné,
•	súťažné návrhy musia byť písomné a vyhotovené v slovenskom jazyku.

Bližšie informácie záujemcom poskytne:
Úrad Trenčianskeho samosprávneho kraja, K dolnej stanici 7282/20A, 911 01 Trenčín, kontaktná osoba – PhDr. Ranincová  tel. č. 032/6555 856, 0901 918 123, Pagáčová tel. č. 032/6555 857.

Vyhlasovateľ ponukového konania si vyhradzuje právo:
•	zrušiť ponukové konanie, 
•	odmietnuť všetky predložené cenové ponuky v príp. nevýhodných cenových ponúk,
•	v prípade formálnych nedostatkov cenovej  ponuky, ktoré nemenia jej obsah vyzvať záujemcu na jej doplnenie.

Trenčín 22. 12. 2010

                                                                                           	MUDr. Pavol Sedláček, MPH 
	predseda